wickkiey/tamil-wikipedia-chunked huggingface dataset:
# உன்னுடன்

## தயாரிப்பு

படப்பிடிப்பு (தமிழ்நாட்டிலுள்ள, ஊட்டியிலும் மாமல்லபுரத்திலும் கேரளத்தின் ஆலப்புழா, திருவனந்தபுரம், கொச்சி போன்ற இடங்களிலும் கருநாடகத்தின் மைசூர் உள்ளிட்ட பகுதிகளிலும் நடந்தது.
# உன்னுடன்

## பாடல்கள்

இத்திரைப்படத்திற்கு தேவா இசையமைத்திருந்தார். வைரமுத்து பாடல் வரிகளை எழுதியிருந்தார்.
| "புல் புல் தாரா" | அனுராதா ஸ்ரீராம், மனோ | 05:11 |  |
| --- | --- | --- | --- |
| "கொச்சின் மாடப்புறா" | பி. உன்னிகிருஷ்ணன், சுவர்ணலதா | 05:48 |  |
| "கண்டுபிடி அவனைக்" | ஹரிணி, எஸ். பி. பாலசுப்பிரமணியம் | 06:13 |  |
| "கோபாமா என்மேல்" | ஹரிஹரன் | 05:44 |  |
| "பாலாரு" | சபேஷ் | 05:34 |  |
| "வானம் தரையில்" | ஹரிஹரன் | 05:57 | } |
# உன்னுடன்

## வரவேற்பு

*தினகரனைச்* சேர்ந்த விமர்சகர் ஒருவர், "திரைப்படத்தின் அனைத்து முக்கியக் காட்சிகளிலும் ஒரு பெரிய சிறப்பம்சம் தங்கர் பச்சானின் சிறந்த ஒளிப்பதிவு! குறிப்பாக கேரளாவின் இயற்கையான காட்சிகள், பாடல்களின் இயற்கையான பின்னணி, நம் கண்களை அழகிய ஆடம்பரத்துடன் நிரப்புகின்றன!" என்று குறிப்பிட்டார். *தி இந்து* நாளிதழின் டி. எஸ். இராமானுசம் இவ்வாறு எழுதினார், "இது ஒரு கியூபிட்களின் அம்பு, அதன் இலக்கை அடைவதற்கு முன்பே சக்தியை இழக்கிறது, எனவே இயக்குநர் ஆர். பாலுவின் கதை மிகவும் கடினமானது". மேலும் அவர், "பாடல் காட்சிகளை அமைப்பதில் இயக்குநர் செலுத்திய அக்கறையும் கவனமும், இந்நாடகத்தை நடிப்பதற்கான இடங்களைத் தேர்ந்தெடுப்பதிலும், கதை உள்ளடக்கத்திற்கும் வழங்கப்பட்டிருந்தால் படம் வித்தியாசமாக இருந்திருக்கும், ஏனெனில் தயாரிப்பு தங்கர் பச்சானின் ஒளிப்பதிவைப் போலவே வளமானவை". நியூ சண்டே டைம்ஸின் கே. என். விஜியன், "ஏராளமான பாடல்கள் இல்லையென்றால், இப்படம் இன்னும் விருவிருப்பாக இருந்திருக்கும்" என்று எழுதினார்.
# அப்துல் கனி மாலிக்கு

**அப்துல் கனி மாலிக்கு** (*Abdul Ghani Malik*) இந்தியாவின் சம்மு காசுமீர் மாநிலத்தைச் சேர்ந்த ஓர் அரசியல்வாதியாவார். சம்மு காசுமீர் தேசிய மாநாட்டுக் கட்சியில் உறுப்பினராக இவர் இருந்தார். அப்துல் கனி மாலிக்கு உதம்பூர் மாவட்டத்தின் குலாப்கர் சட்டமன்றத் தொகுதியில் போட்டியிட்டு சம்மு காசுமீர் சட்டப்பேரவையில் சட்டமன்ற உறுப்பினராகத் தேர்ந்தெடுக்கப்பட்டார். இவர் 1996 ஆம் ஆண்டில் மாநில சட்டமன்றத்திற்கு தேர்ந்தெடுக்கப்பட்டார். பின்னர் 2002 மற்றும் 2008 ஆம் ஆண்டுகளில் நடைபெற்ற தேர்தல்களிலும் வெற்றி பெற்று மும்முறை வெற்றி சாதனை படைத்தார். 2008 ஆம் ஆண்டு தேர்தலில் இவர் தனது நெருங்கிய போட்டியாளரான சுயேச்சை வேட்பாளர் மும்தாச்சு அகமதுவை தோற்கடித்தார். மாலிக் 14268 வாக்குகளையும், அகமது 11020 வாக்குகளையும் பெற்றனர். 2009 ஆம் ஆண்டு உமர் அப்துல்லா தலைமையிலான அரசாங்கத்தில் உயர் கல்வி, தொழிலாளர் மற்றும் வேலைவாய்ப்பு துறைகளுடன் அமைச்சரானார்.
# அஜேந்திர சிங் லோதி

**அஜேந்திர சிங் லோதி** (*Ajendra Singh Lodhi*) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் சமாஜ்வாதி கட்சியின் உறுப்பினர் ஆவார்.
# அஜேந்திர சிங் லோதி

## அரசியல் வாழ்க்கை

லோதி 2024 இந்தியப் பொதுத் தேர்தலில் அமீர்பூர் மக்களவைத் தொகுதியிலிருந்து நாடாளுமன்ற உறுப்பினராகத் தேர்ந்தெடுக்கப்பட்டார். இவர் புசுபேந்திர சிங் சந்தேலை 2629 வாக்குகள் வித்தியாசத்தில் தோற்கடித்தார்.
# அன்னை வயல்

***அன்னை வயல்*** (*Annai Vayal)* என்பது 1992 ஆம் ஆண்டு தமிழ் மொழியில் வெளியான திரைப்படமாகும். இதை பொன்வண்ணன் எழுதி இயக்கியிருந்தார். இத்திரைப்படத்தில் விக்னேஷ், ராஜ் முரளி, வினோதினி மற்றும் ராயல்சிறீ ஆகியோர் நடித்துள்ளனர். இது 1992 செப்டம்பர் 25 அன்று வெளியிடப்பட்டு திரையரங்க வசூலில் தோல்வியடைந்தது.
# அன்னை வயல்

## தயாரிப்பு

இப்படத்தின் மூலம் பொன்னண்ணன் இயக்குநராக அறிமுகமானார். மேலும் படத் தயாரிப்பாளர் குருஜியின் மகன் ராஜ் முரளியும் இந்த படத்தின் மூலம் அறிமுகமானார். வினோதினிக்கு சவிதா ராதாகிருஷ்ணன் பின்னணி குரல் அளித்திருந்தார்.
# அன்னை வயல்

## ஒலிப்பதிவு

இத்திரைப்படத்திற்கு இசையமைப்பாளர் சிற்பி இசையமைத்திருந்தார். படம் திரையரங்கில் போதுமான வசூலிலை ஈட்டவில்லை என்றாலும். இரண்டு பாடல்களின் வரிகளை எழுதிய பழநிபாரதிக்கு அதிக திரைப்பட வாய்ப்புகள் கிடைத்தன.
# அன்னை வயல்

## வெளியீடும் மற்றும் வரவேற்பும்

அன்னை வயல் திரைப்படம் 1992 செப்டம்பர் 25 அன்று வெளியிடப்பட்டது. இந்தியன் எக்சுபிரசு பத்திரிக்கையின் விமர்சகர் மாலினி மன்னத், முதன்மையாக பொன்னண்ணனின் உரையாடல்கள், ஒளிப்பதிவு, படத் தொகுப்பு மற்றும் இசைக்கு நேர்மறையான விமர்சனங்களை வழங்கினார். விக்னேஷ் மற்றும் வினோதினியின் நடிப்பையும் அவர் பாராட்டினார், ஆனால் ராஜ் முரளி "தனது நடிப்பில் அதிக கவனம் கொள்ள வேண்டும்" என்று எழுதினார். தயாரிப்பாளருடனான படைப்பு வேறுபாடுகள் காரணமாக படம் தான் எதிர்பார்த்தபடி வெளிவரவில்லை என்றும் அதனால் படம் திரையரங்கில் தோல்வியடைந்தது என்றும் பொன்வண்ணன் கூறியிருந்தார்.
# வினோத் குமார் பிந்த்

## இளமை

வினோத் குமார் பிந்த் 1974ஆம் ஆண்டில் உத்தரப் பிரதேசத்தில் சச்சனு ராம் குடும்பத்தில் பிறந்தார்.
# வினோத் குமார் பிந்த்

## தொழில்

2022 தேர்தலில் கியான்பூர் சட்டமன்றத் தொகுதியில் போட்டியிடச் சமாஜ்வாதி கட்சியிடமிருந்து இவருக்கு அழைப்பு வந்தது. ஆனால் இரண்டு நாட்களுக்குப் பிறகு இது நிராகரிக்கப்பட்டது. இதன்பிறகு, இவர் நிசாத் கட்சியில் சேர்ந்து மிர்சாபூர் மாவட்டத்தில் உள்ள மஜவான் சட்டமன்றத் தொகுதியில் போட்டியிட்டு சட்டமன்ற உறுப்பினர் ஆனார்.
# வினோத் குமார் பிந்த்

## வகித்தப் பதவிகள்

| 01 | 2022 | 2024 | மஜவான்-சட்டமன்ற உறுப்பினர், 18வது சட்டமன்றம் | நிசாத் கட்சி |
| --- | --- | --- | --- | --- |
| 02 | 2024 | பதவியில் | பதோகி மக்களவைத் தொகுதி உறுப்பினர்-18ஆவது மக்களவை | பாரதிய ஜனதா கட்சி |
# சவிதா ராதாகிருஷ்ணன்

**சவிதா ராதாகிருஷ்ணன்** (*Savitha Radhakrishnan*) இந்தியத் திரைப்படத்துறையில் பணியாற்றும் பின்னணி குரல் கலைஞர் ஆவார்.
# சவிதா ராதாகிருஷ்ணன்

## தொழில் வாழ்க்கை

சவிதா, நடிகை சுஜிதா குழந்தையாக நடித்த ஒரு படத்தில் பின்னணி குரல் கொடுத்து அறிமுகமானார். மேலும் தமிழ் மற்றும் தெலுங்குத் திரைப்படங்களில் குரல் நடிகராகவும் பல படங்களில் தொடர்ந்தார். பின்னர் 1992இல் வெளியான அன்னை வயல் படத்திற்காக நடிகை வினோதினிக்கு குரல் அளித்தார். ஜீன்ஸ் திரைப்படத்தில் நடிகை ஐஸ்வர்யா ராயின் கதாபாத்திரத்திற்கு குரலை வழங்கியது இவருக்கு பாராட்டைப் பெற்றுத் தந்தது. அண்ணாமலைப் பல்கலைக்கழகத்தில் விளம்பரத்தில் தேர்ச்சி பெற்ற பட்டதாரியாவார். தெலுங்கில், *கலிசுன்டம் ரா* படத்தில் நடிகை சிம்ரனுக்காக குரல் அளித்தார். பின்னர் இவர் சிம்ரனின் அனைத்து படங்களுக்கும் பின்னணி குரல் கொடுத்தார். பின்னர், திரிஷா, ரிச்சா பலோட் மற்றும் ஜோதிகா போன்ற நடிகைகளுக்கும் தொடர்ந்து குரல் அளித்து வருகிறார். துள்ளாத மனமும் துள்ளும், குஷி, பிரியமானவளே, பஞ்சதந்திரம், தூல், சந்திரமுகி மற்றும் சில்லுனு ஒரு காதல் ஆகியவை இவரது முக்கிய படைப்புகள் ஆகும். தெய்வத்திருமகள் திரைப்படத்தில் நடிகை அமலா பாலுக்கும் அதே படத்தில் குழந்தையாக நடித்த சாரா அர்ஜுனுக்கும் குரல் கொடுத்தார்.  
இவர் சந்திரமுகி என்ற தமிழ் படத்தில் ஜோதிகா படத்திற்காக குரல் கொடுத்தார். பின்னர் சந்திரமுகி 2 படத்தில் கங்கனா ரனாவத்துக்கு பின்னணி குரல் அளித்தார். பார்த்திபன் கனவு படத்தில் நடிகை சினேகாவின் இரட்டை வேடத்தில் ஒரு வேடத்திற்கு பின்னணி குரல் கொடுத்தார்.
# மா மெரி மக்கள்

**மா மெரி** அல்லது **மா மெரி மக்கள்** (ஆங்கிலம்: *Mah Meri People*; மலாய்: *Orang Mah Meri ; Maq Betiseq; Besisi *) என்பவர்கள் தீபகற்ப மலேசியாவின் ஒராங் அஸ்லி இனக்குழுவைச் சேர்ந்தவர்கள்; சிலாங்கூர் மாநிலத்தின் கேரி தீவை மையமாகக் கொண்டவர்கள். இருப்பினும் மா மெரி மக்களில் சிலர் தஞ்சோங் சிப்பாட், சுங்கை பீலேக், பாகான் லாலாங் போன்ற நகர்ப்புறப் பகுதிகளிலும் வசிக்கின்றனர்.  
மா மெரி மொழியில் மா *(Mah)* என்றால் மக்கள்; மெரி *(Meri)* என்றால் வனம் என்று பொருள்படும். மலாய் மொழியில் மா மெரி என்றால் செதில்கள் *(Bersisik)* அல்லது கரையோர மக்கள் *(Pesisir).* இந்த மா மெரி மக்களின் கைவினை வேலைப்பாடுகள் உலக அளவில் கலைத்துவம் வாய்ந்ததாக அறியபடுகிறது.
# மா மெரி மக்கள்

## பொது

மலேசிய அரசாங்கம், தீபகற்ப மலேசியாவின் பூர்வீகப் பழங்குடியினரை ஓராங் அஸ்லி *(Orang Asli)* என்று வகைப்படுத்துகிறது. மலேசிய பழங்குடியினர் மேம்பாட்டு துறையின் (மலாய்: *Jabatan Kemajuan Orang Asli* (**JAKOA**); ஆங்கிலம்: *Department of Orang Asli Development*); கீழ் சிறப்புரிமை பெற்ற 18 தீபகற்ப மலேசியப் பழங்குடி இனக் குழுவினர் உள்ளனர்.  
மொழி, கலாசார அடிப்படையில் அவர்களை மூன்று பெரும் பிரிவுகளாக மலேசிய அரசாங்கம் பிரித்துள்ளது. அந்த மூன்று பெரும் பிரிவுகளில் செனோய் பிரிவின் கீழ் மா மெரி மக்கள் வகைப்படுத்தப் படுகின்றனர்.
# மா மெரி மக்கள்

## பொது

### வன மனிதர்கள்

மா மெரி என்றால் வன மனிதன் என்று பொருள்படும். தொடக்கக் காலத்தில் இவர்கள் **பெசிசி மக்கள்** *(Orang Besisi)* என அழைக்கப்பட்டனர். இன்றைய காலத்தில், **மா பெத்திசெக் மக்கள்** *(Ma Betisek)* என்று அழைக்கப் படுகின்றனர். மா பெத்திசெக் என்றால் செதில்கள் கொண்ட மனிதர்கள் என்று பொருள்படும்.  
மா மெரி மக்கள் கறுப்பு நிறம்; சுருள் கூந்தல்; கறுப்பு நிறக் கண்கள், 156 செ.மீ முதல் 168 செ.மீ உயரம்; மற்றும் 50 கிலோ முதல் 65 கிலோ உடல் எடை கொண்டவர்கள். இவர்கள் மங்கோலிய இனம் *(Mongoloid)* சார்ந்த மக்களின் சந்ததியினராக இருக்கலாம் எனும் கருத்தும் உள்ளது. உடல் தோற்ற ஒற்றுமைகள் இரு இனக் குழுக்களுக்கும் உள்ளன.  
1940-களில் மலாயாவில் சப்பானிய ஆட்சியின் போது, மா மெரி மக்கள் சிலாங்கூர், தஞ்சோங் சிப்பாட், புக்கிட் பாங்கோங் கிராமத்துக்கு இடமாற்றம் செய்யப்பட்டனர். அங்கு இட மாற்றம் செய்யப்பட்ட மா மெரி மக்கள் இன்றும் அங்கு வசித்து வருகின்றனர்.  
தற்போது மா மெரி மக்கள் சிலாங்கூர் கடலோர மேற்குப் பகுதியில் சுங்கை பீலேக் நகரில் இருந்து கேரி தீவு வரை காணப் படுகின்றனர். கேரி தீவில், கம்போங் சுங்கை பும்பூன் *(Kampung Sungai Bumbun),* கம்போங் சுங்கை ஜுடா *(Kampung Sungai Judah),* கம்போங் சுங்கை குராவ் *(Kampung Sungai Kurau),* கம்போங் கெபாவ் லாவுட் *(Kampung Kepau Laut),* கம்போங் ரம்பாய் *(Kampung Rambai)* எனும் ஐந்து கிராமங்களிலும் வாழ்ந்து வருகின்றனர்.
# மா மெரி மக்கள்

## மா மெரி மக்கள் வழிபாடு

மா மெரி மக்கள் ஆன்மவாதத்தை *(Animism)* பின்பற்றுபவர்கள். மனிதன் வாழும் இந்த உலகில் நேர்மாறாக பனிரெண்டு மணி நேர ஆவி உலகம் இருப்பதாக மா மெரி மக்கள் நம்புகின்றனர். மா மெரி மக்கள் சமுதாயச் சடங்குகளை ஆவி உலகக் காலப்படி செய்து முடிக்கின்றனர்.  
மனித உலகமும் ஆவி உலகமும் தனித்தனியாக இயங்குவதாக மா மெரி மக்கள் நம்புகின்றனர். ஆவி உலகில் உலாவும் ஓர் ஆவி, மனித உலகத்திற்கு ஒரு குழந்தையின் வழியாகப் பிறந்து, பின்னர் இறப்பின் வழியாக ஆவி உலகிற்கு மீண்டும் செல்வதாக நம்புகின்றனர்.
# மா மெரி மக்கள்

## கைவினைத் திறன்கள்

மா மெரி மக்கள் மர வேலைப்பாடுகளில் திறன் மிக்கவர்கள். இவர்களின் மரவேலைப்பாடுகள், பெரும்பாலும் சதுப்பு நிலக் காடுகளில் வளரும் சீமைத்தேக்கு *(Mahogany)* மரங்களால் ஆனவை. இவர்கள், கைவினைப் பொருட்களான கூடைகள், வளையல்கள், கைப்பைகள் போன்றவற்றைப் பின்னி விற்பனை செய்கிறார்கள். கைவினைப் பொருட்களைச் செய்வதில் திறன் மிக்கவர்கள். இவர்களின் கைவினைப் பொருட்கள் உலகளாவிய நிலையில் பிரபலம் அடைந்துள்ளன.
# மா மெரி மக்கள்

## கைவினைத் திறன்கள்

### மா மெரி கலைக்கூடம்

இந்தப் பூர்வக்குடிகள் ஒரு காலத்தில், ஏறக்குறைய 700 வடிவ முகமூடிகளைச் செய்து கொண்டிருந்தனர். ஏறக்குறைய 100 கலைஞர்கள் இந்த முகமூடிகளைச் செய்வதில் வல்லுனர்களாக இருந்துள்ளனர். ஒவ்வொரு முகமூடியும் ஒரு முன்னோரைக் குறிப்பதாக அவர்களின் நம்பிக்கை இருந்தது. தற்போது 100 வடிவங்களில் முகமூடிகள் செய்யப்படுகின்றன. அவற்றைச் செய்ய முப்பதுக்கும் குறைவான தேர்ச்சி பெற்றவர்களே இருக்கிறார்கள் என்றும் அறியப்படுகிறது.  
மா மெரி மக்கள் செதுக்கிய மரச் சிற்பங்களும், முக மூடிகளும் கேமரன் மலை தானா ராத்தாவில் ஒரு கலைக் கூடத்தில் காட்சிக்கு வைக்கப்பட்டுள்ளன. மேலும் கேரி தீவிலும் இவர்களுக்கான கலைக்கூடம் உண்டு. மா மெரியின் மர வேலைப்பாடுகள் உலகத்தரம் வாய்ந்ததாக யுனெஸ்கோ நிறுவனத்தின் *(UNESCO)* சிறப்பு விருதுகளையும் பெற்றுள்ளது.
# புளோரோயெத்தில்

**புளோரோயெத்தில்** (*Fluoroethyl*) என்பது வேதியியலில் கரிமப்புளோரின் வேதி வினைக்குழுவைக் குறிக்கும். −CHFCH<sub>3</sub> என்ற வாய்பாடு 1-புளோரோயெத்தில் வேதி வினைக்குழுவையும் CH<sub>2</sub>CH<sub>2</sub>F என்ற வாய்பாடு 2-புளோரோயெத்தில் வேதி வினைக்குழுவையும் அடையாளப்படுத்துகின்றன. இந்தக் குழுவைக் கொண்ட சேர்மத்தின் பொதுவான வாய்பாடுகள் R−CHFCH<sub>3</sub> மற்றும் R−CH<sub>2</sub>CH<sub>2</sub>F எனப்படுகின்றன. வாய்பாட்டில் உள்ள R என்பது ஓரு கரிம பதிலீட்டுக் குழுவைக் குறிக்கிறது. புளோரோயெத்தில் குழுவைக் கொண்ட ஒரு சேர்மத்திற்கு உதாரணம் (2-புளோரோயெத்தில்)பென்சீன் (Ph−CH<sub>2</sub>CH<sub>2</sub>F) சேர்மம் ஆகும். இங்குள்ள Ph என்பது பீனைலைக் குறிக்கிறது.
# செமாக் பெரி மக்கள்

**செமாக் பெரி** அல்லது **செமாக் பெரி மக்கள்** (ஆங்கிலம்: *Semaq Beri People*; மலாய்: *Orang Mah Meri; Semaq Bri; Semoq Beri*) என்பவர்கள் தீபகற்ப மலேசியாவின் ஒராங் அஸ்லி இனக்குழுவில் செனோய் மக்கள் பிரிவைச் சேர்ந்தவர்கள் ஆகும்.  
செமாக் பெரி மக்கள் என்பவர்கள் செமாக் பெரி மொழியைப் பேசுகிறார்கள். செமாக் பெரி மொழி என்பது ஆசுத்ரோ-ஆசிய மொழிகள் *(Austroasiatic Languages)* பெரும் மொழிக் குடும்பத்தில்; அசிலியான் மொழிகள் *(Aslian Languages)* துணைக் குடுமபத்தின்; செனோய மொழிகள் *(Semelaic Languages)* பிரிவில் ஒரு மொழியாகும்.  
செமாக் பெரி மக்கள் பகாங், திராங்கானு மாநிலங்களில் வசித்து வருகிறார்கள்.
# செமாக் பெரி மக்கள்

## சமயம்

செமாக் பெரி மக்களின் சமய அமைப்பு, மற்ற ஒராங் அஸ்லி குழுக்களைப் போலவே உள்ளது. குரங்குகள், நாய்கள், பூனைகள், நில அட்டைகள், முள்ளம்பன்றிகள், இரண்டு வகையான பறவைகள் மற்றும் மூன்று வகையான பாம்புகள் போன்றவற்றைக் கிண்டல் செய்வது அல்லது அவற்றைப் பார்த்துச் சிரிப்பது போன்ற செயல்கள் மனிதர்களுக்கு அவலங்களை ஏற்படுத்தும் என்று நம்புகிறார்கள்.  
அவ்வாறான செயல்கள் செமாக் பெரி மக்களின் சமய அமைப்பில் தடைசெய்யப்பட்டுள்ளன. அவற்றை தாலோன் *(Talon)* என்கிறார்கள். தாலோன் செய்வதன் மூலம், அது ஒரு பிரபஞ்சப் பேரழிவை ஏற்படுத்தும் என்று செமாக் பெரி மக்கள் நம்புகிறார்கள். வானத்திலிருந்து பாரிய நீர் மோதும்; மற்றும் புவிக்கு அடியில் இருந்து புவி விழுங்கப்படும் என்றும் நம்புகிறார்கள்.[9]  
அண்மைய காலத்தில், மலேசிய அரசாங்கத்தின் முயற்சிகளினால், பல்வேறு சீரமைப்புத் திட்டங்கள் அறிமுகம் செய்யப்பட்டன. அந்த வகையில், இசுலாமிய மயமாக்கப்பட்ட சில செமாக் பெரி சமூகங்களும் உருவாகியுள்ள்ன.[10]
# செமாக் பெரி மக்கள்

## செமாக் பெரி மக்கள் தொகை

செமாக் பெரி மக்கள் தொகை பின்வருமாறு:-
# மௌரியா லோக்கு

**மௌரியா லோக்கு வளாகம்** (Maurya Lok Complex) இந்தியாவின் பீகார் மாநிலத் தலைநகரம் பாட்னாவிலுள்ள பழமையான மற்றும் முக்கிய வணிக வளாகங்களில் ஒன்றாகும். சுருக்கமாக மௌரியா லோக்கு என்ற பெயரால் அழைக்கப்படுகிறது. இங்கு வர்த்தக கடைகள் உணவகங்கள் மற்றும் பல அரசு அலுவலகங்கள் உள்ளன. பாட்னா மாநகராட்சி இவ்வளாகத்தைக் கட்டுப்படுத்தப்படுகிறது. பாட்னாவின் ஆரம்பகால வணிக வளாகங்களில் ஒன்றாகக் கருதப்படுகிறது. பீகாரின் முதல் பெண் அமைச்சரவை அமைச்சரான சுமித்ரா தேவியால் நிறுவப்பட்டது.
# நடராசர் அபிசேகங்கள்

**நடராசர் அபிசேகங்கள்** என்பது சிவன் கொண்டிருக்கும் 64 மூர்த்தி வடிவங்களில் முக்கியமான ஒன்றான நடராசர் குடிகொண்டுள்ள சிவன் கோயில்களில் ஆண்டு ஒன்றுக்கு ஆறு அபிசேகங்கள் நடத்தப்படுவதாகும்.  
தமிழ் ஆண்டின் மூன்று நட்சத்திர நாட்களிலும், மூன்று திதி நாட்களிலும் நடராசர் அபிசேகங்கள் செய்யப்படுகின்றன. தமிழ் மாதங்களில் நட்சத்திரங்களின் அடிப்படையில், சித்திரை திருவோணம், ஆனி உத்தரம், மார்கழி திருவாதிரை ஆகிய மூன்று நாட்களிலும், திதி அடிப்படையில், ஆவணி சதுர்த்தசி, புரட்டாசி சதுர்த்தசி, மாசிசதுர்த்தி ஆகிய மூன்று நாட்களிலும் ஆக மொத்தம் வருடத்தில் ஆறு நாட்கள் மட்டுமே சிவாலயங்களில் நடராசருக்கு அபிசேகங்கள் நடைபெறுகின்றன.  
ஆனித் திருமஞ்சனம் என்றழைக்கப்படும் ஆனி உத்தரம் மற்றும் மார்கழி திருவாதிரை ஆகிய இரண்டு நாட்களும் சூரிய உதயத்திற்கு முன்பே நடராசருக்கு அபிசேகங்கள் நடைபெறுகின்றன.  
நடராசர் அபிசேகங்கள் நடக்கும் நாட்களில் முப்பத்து முக்கோடி தேவர்களும் சிவன் சன்னதிகளில் ஆராதனைகள் செய்வதாக ஐதீகம் நிலவுகிறது.
# அரோமாட்டிக் சல்போனேற்றம்

**அரோமாட்டிக் சல்போனேற்றம்** (Aromatic sulfonation) என்பது கார்பன் அணுக்களுக்கு இடையில் இரட்டை மற்றும் ஒற்றை பிணைப்புகள் மாறி மாறி அமைந்து வளையங்களை உருவாக்கும் அரீன் என்ற ஐதரோகார்பனில் உள்ள ஓர் ஐதரசன் அணுவை இடப்பெயர்ச்சி செய்துவிட்டு அந்த இடத்தில் சல்போனிக் அமிலத்தை (−SO<sub>2</sub>OH) இணைக்கும் ஒரு கரிம வேதியியல் வினையாகும். அரைல் சல்போனிக் அமிலங்கள் அழுக்குநீக்கிகளாகவும், சாயங்களாகவும், மருந்துகளாகவும் பயன்படுகின்றன.
# அரோமாட்டிக் சல்போனேற்றம்

## விகிதவியலும் பொறிமுறையும்

பல சல்போனேற்ற வினைகளில் வினைத்திறன் மிக்க உட்கூறாக உள்ளது.]]  
சல்போனேற்ற செயல்முறைக்கு அரோமாட்டிக் சேர்மத்துடன் கந்தக அமிலத்தைச் சேர்த்து சூடாக்குவது வழக்கமாகும்:  
:C<sub>6</sub>H<sub>6</sub> + H<sub>2</sub>SO<sub>4</sub> -> C<sub>6</sub>H<sub>5</sub>SO<sub>3</sub>H + H<sub>2</sub>O  
கந்தக டிரை ஆக்சைடு அல்லது இதன் புரோட்டானேட்டம் அடைந்த வழிப்பெறுதி இந்த எலக்ட்ரான் நாட்ட அரோமாட்டிக் பதிலீட்டு வினையில் உள்ள உண்மையான மின்னணு கவரியாகும்.  
சமநிலையை இயக்க, தயோனைல் குளோரைடு போன்ற நீர்நீக்க முகவர்களைச் சேர்க்கலாம்.
:C<sub>6</sub>H<sub>6</sub> + H<sub>2</sub>SO<sub>4</sub> + SOCl<sub>2</sub> -> C<sub>6</sub>H<sub>5</sub>SO<sub>3</sub>H + SO<sub>2</sub> + 2HCl  
குளோரோகந்தக அமிலமும் இவ்வினைகான திறன்மிக்க முகவராகும்.
:C<sub>6</sub>H<sub>6</sub> + HSO<sub>3</sub>Cl → C<sub>6</sub>H<sub>5</sub>SO<sub>3</sub>H + HCl  
அரோமாட்டிக் நைட்ரோயேற்றம் மற்றும் பிற மின்னணு கவர் பதிலீட்டு வினைகளுக்கு மாறாக அரோமாட்டிக் சல்போனேற்ற வினை மீளக்கூடிய வினையாகும். செறிவூட்டப்பட்ட அமில நிலைகளில் சல்போனேற்றமும் நீர்த்த சூடான நிரிய அமிலத்தில் சல்போன் நீக்க வினையும் நடைபெறுகின்றன. இந்த மீள்தன்மையின் காரணமாக அரோமாட்டிக் அமைப்பைப் பாதுகாப்பதில் இவ்வினை மிகவும் பயனுள்ளதாக இருக்கிறது. எலக்ட்ரானை திரும்பப் பெறும் விளைவுகளால், மின்னணு கவர் அரோமாட்டிக் பதிலீட்டைத் தடுக்க சல்போனேட்டு பாதுகாக்கும் குழுக்களைப் பயன்படுத்த முடியும். பதிலீடு நடைபெறக்கூடிய நிலையைப் பாதிக்கும் வகையில் அவற்றை இயக்கும் குழுக்களாகவும் நிறுவலாம்.
# அரோமாட்டிக் சல்போனேற்றம்

## சிறப்பு சல்போனேற்ற முறைகள்

சல்போனேட்டு குழுக்களை அறிமுகப்படுத்த பல முறைகள் உருவாக்கப்பட்டுள்ளன.  
இரஃபேல் பிரியா வினை இதற்கான ஒரு பாரம்பரிய முறையாகும். இவ்வினையில் நைட்ரோபென்சீன் ஒர் உலோக பைசல்பைட்டுடன் வினைபுரிவதால் நைட்ரோ குழு குறைப்பும் சல்போனேற்றமும் நிகழ்வதன் விளைவாக அமினோசல்போனிக்கு அமிலம் உருவாகிறது.  
டைரர் சல்போனேற்ற வினையில் (1917) தொழில்நுட்ப முக்கியத்துவம் வாய்ந்த சில நேரங்களில், பென்சீன் நீராவி 90% கந்தக அமிலத்தைக் கொண்ட ஒரு பாத்திரத்தின் மூலம் கொண்டு செல்லப்படுகிறது. இதன் வெப்பநிலை 100 முதல் 180 பாகை செல்சியசு வரை அதிகரிக்கப்படுகிறது. தண்ணீர் மற்றும் பென்சீன் தொடர்ந்து அகற்றப்பட்டு, பென்சீன் மீண்டும் பாத்திரத்தில் சேகரிக்கப்படுகிறது. இதன் மூலம் 80% உற்பத்தி கிடைக்கும்.
# அரோமாட்டிக் சல்போனேற்றம்

## பயன்பாடுகள்

அரோமாட்டிக் சல்போனிக் அமிலங்கள் சாயங்கள் மற்றும் பல மருந்துகளை தயாரிப்பதில் இடைநிலை வேதிப்பொருள்களாகும். அனிலின்களின் சல்போனேற்றம் சல்ஃபா மருந்துகளின் ஒரு பெரிய குழுவிற்கு வழிவகுக்கிறது.  
சோடியம் பாலிசிடைரீன் சல்போனேட்டை உருவாக்க பாலிசிடைரீனின் சல்போனேற்றம் பயன்படுத்தப்படுகிறது. இச்சேர்மம் தண்ணீரை மென்மையாக்குவதற்கான பொதுவான அயனிப் பரிமாற்ற பிசின் ஆகும்.
# ஆசுனைன் மசூதி

**ஆசுனைன் மசூதி** (Hasnain Masoodi) இந்தியாவின் சம்மு-காசுமீர் தேசிய மாநாட்டுக் கட்சியைச் சேர்ந்த ஓர் அரசியல்வாதியாவார். அனந்த்நாக் மக்களவைத் தொகுதியிலிருந்து தேர்ந்தெடுக்கப்பட்ட 17 ஆவது மக்களவையில் முன்னாள் நாடாளுமன்ற உறுப்பினரும் ஆவார். முன்னதாக இவர் சம்மு-காசுமீர் உயர்நீதிமன்றத்தின் நீதிபதியாகப் பணியாற்றினார். சட்டத்தில் முதுகலைப் பட்டம் பெறுவதற்காக ஆர்வார்டு சென்றார்.
# ஆசுனைன் மசூதி

## நீதிபதி தொழில்

2007 முதல் 2009 ஆம் ஆண்டு வரை முதன்மை மாவட்ட நீதிபதியாக நியமிக்கப்பட்ட இவர், 2009 முதல் 2016 ஆம் ஆண்டு வரை சம்மு-காசுமீர் உயர் நீதிமன்ற நீதிபதியாக இருந்தார்.  
உயர் நீதிமன்ற நீதிபதியாக, சம்மு-காஷசுமீர் மாநிலத்திற்கு சிறப்புத் தகுதியை வழங்கும் இந்திய அரசியலமைப்பின் 370 ஆவது பிரிவு நிரந்தரமானது என்று 2015 ஆம் ஆண்டு அக்டோபர் மாதத்தில் ஆசுனைன் மசூதி தீர்ப்பளித்தார்.
# ஆசுனைன் மசூதி

## அரசியல் வாழ்க்கை

2019 ஆம் ஆண்டில், முன்னாள் பிரதேச காங்கிரசு கமிட்டி தலைவர் அகமது மீரை கிட்டத்தட்ட 8000 வாக்குகள் வித்தியாசத்தில் தோற்கடித்து, அனந்த்நாக் தொகுதியிலிருந்து இந்திய நாடாளுமன்றத்தின் கீழ் சபையான மக்களவை தேர்ந்தெடுக்கப்பட்டார். நகர்ப்புற மேம்பாட்டுக்கான நிலைக்குழு, நூலகக் குழு மற்றும் கலாச்சாரம் மற்றும் சுற்றுலா அமைச்சகத்தின் ஆலோசனைக் குழு ஆகியவற்றில் உறுப்பினராக இருந்தார்.  
2019 ஆம் ஆண்டு ஆகத்து மாதத்தில் 370 ஆவது பிரிவின் விதிகளை ரத்து செய்ய மத்திய அரசு நகர்ந்தபோது, ஆசுனைன் மசூதி மக்களவையில் தீர்மானத்தை எதிர்த்தார். நாடாளுமன்றத்தின் இரு அவைகளாலும் தீர்மானங்கள் நிறைவேற்றப்பட்ட பின்னர், ஆசுனைன் மசூதி முகமது அக்பர் லோனுடன் இணைந்து இந்திய உச்ச நீதிமன்றத்தில் மனு தாக்கல் செய்து, நிறைவேற்றப்பட்ட தீர்மானத்தை செல்லாததாக அறிவிக்கக் கோரினார்.  
2020 ஆம் ஆண்டு அக்டோபர் மாதத்தில் இவர் குப்கர் பிரகடனத்திற்கான மக்கள் கூட்டணி ஒருங்கிணைப்பாளராக நியமிக்கப்பட்டார்.
# தோசில் அசைடு

**தோசில் அசைடு** (*Tosyl azide*) என்பது C<sub>7</sub>H<sub>7</sub>N<sub>3</sub>O<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் வினையாக்கியாகும்.
# தோசில் அசைடு

## பாதுகாப்பு

தோசில் அசைடு மிகவும் உறுதியான நிலைப்புத்தன்மை கொண்ட அசைடு சேர்மங்களில் ஒன்றாகும், ஆனால் இது இன்னும் ஒரு சாத்தியமான வெடிபொருளாக கருதப்படுகிறது. எனவே இதை கவனமாக சேமிக்க வேண்டும். 100 பாகை செல்சியசு அல்லது அதற்கு மேல் சூடாக்கப்படும் அனைத்து வினைகளுக்கும் மேலே குறிப்பிட்ட எச்சரிக்கை முக்கியமானது. வெடிப்புச் சிதைவின் ஆரம்ப வெப்பநிலை சுமார் 120 °செல்சியசு வெப்பநிலையாகும்.
# 4,4′-இருகுளோரோயிருபீனைல் சல்போன்

**4,4′-இருகுளோரோயிருபீனைல் சல்போன்** (4,4′-Dichlorodiphenyl sulfon) என்பது C<sub>12</sub>H<sub>8</sub>Cl<sub>2</sub>O<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். (ClC<sub>6</sub>H<sub>4</sub>)<sub>2</sub>SO<sub>2</sub> என்கிற அமைப்பு வாய்பாட்டாலும் இச்சேர்மம் அடையாளப்படுத்தப்படுகிறது. ஒரு சல்போன் வகை சேர்மம் என்று இதை வகைப்படுத்துகிறார்கள். வெண்மை நிறத்திலுள்ள இத்திண்மம் பொதுவாக பலபடிகள் தயாரிக்க உதவும் முன்னோடிச் சேர்மமாகப் பயன்படுகிறது. இப்பலபடிகள் பாலியீத்தர்சல்போன் போல கடினமானவையாகவும் வெப்பநிலையை எதிர்த்து நிற்கக்கூடியவையாகவும் இருக்கும் என்பது குறிப்பிடத்தக்கதாகும்.
# 4,4′-இருகுளோரோயிருபீனைல் சல்போன்

## தயாரிப்பு

4,4′-இருகுளோரோயிருபீனைல் சல்போன் சேர்மமானது கந்தக அமிலத்தை குளோரோபென்சீனுடன் சேர்த்து சல்போனேற்றம் செய்வதன் மூலம் தயாரிக்கப்படுகிறது. பெரும்பாலும் 4,4′-ஐசோமரின் உருவாக்கத்தை மேம்படுத்த பல்வேறு கூட்டுசேர் பொருள்கள் முன்னிலையாகப் பயன்படுத்தப்படுகின்றன.  
:ClC<sub>6</sub>H<sub>5</sub> + SO<sub>3</sub> → (ClC<sub>6</sub>H<sub>4</sub>)<sub>2</sub>SO<sub>2</sub> + H<sub>2</sub>O  
இருபீனைல் சல்போனை குளோரினேற்றம் செய்தும் 4,4′-இருகுளோரோயிருபீனைல் சல்போனை தயாரிக்கலாம்.  
குளோரைடு பதிலீடுகளை மாற்றியமைப்பதற்காக செயல்படுத்தப்பட்டால், 4,4′-இருகுளோரோயிருபீனைல் சல்போன் பாலிசல்போன்களின் உற்பத்தியில் பயனுள்ளதாக இருக்கும்:
:*n*&nbsp;(ClC<sub>6</sub>H<sub>4</sub>)<sub>2</sub>SO<sub>2</sub> + *n*&nbsp;NaO−X−ONa → [(O−X−OC<sub>6</sub>H<sub>4</sub>)<sub>2</sub>SO<sub>2</sub>]<sub>*n*</sub> + 2*n*&nbsp;NaCl
# ஜன் சூராஜ்

**ஜன் சூராஜ் கட்சி** (*Jan Suraaj*), இந்தியாவின் பீகார் மாநிலத்தின் பிரசாந்த் கிசோர் என்பவரால் 2 அக்டோபர் 2022 அன்று நிறுவப்பட்ட அரசியல் இயக்கம் ஆகும். இந்த இயக்கம் 2 அக்டோபர் 2024 அன்று அரசியல் கட்சியாக செயல்பட உள்ளது..
# ஜன் சூராஜ்

## திட்டங்கள்

- 2 அக்டோபர் 2024 அன்று ஜன் சூரஜ் கட்சி நிறுவிய பிறகு 2025 பீகார் மாநிலத் தேர்தலில் ஜன் சூராஜ் கட்சி அனைத்து 234 தொகுதிகளிலும் வேட்பாளர்களை நிறுத்த உள்ளது..
- ஜன் சூராஜ் கட்சி 2025 பீகார் சட்டமன்றத் தேர்தலில் வென்றால் ஒரு மணி நேரத்தில் மதுவிலக்கு நீக்கப்படும் என்று அதன் நிறுவனர் பிரசாந்த் கிசோர் 15 செப்டம்பர் 2024 அன்று அறிவித்துள்ளார்.
# தெமியார் மக்கள்

**தெமியார்** அல்லது **தெமியார் மக்கள்** (ஆங்கிலம்: *Temiar People*; மலாய்: *Orang Temiar; Mai Sero*) என்பவர்கள் தீபகற்ப மலேசியாவின் மலேசியப் பழங்குடியினர் இனக்குழுவில் செனோய் மக்கள் பிரிவைச் சேர்ந்தவர்கள் ஆகும். தீபகற்ப மலேசியாவின் 18 மலேசியப் பழங்குடியினர் குழுக்களில் மிகப்பெரிய இனக்குழுவினர் ஆகும்.  
தெமியார் மக்கள் என்பவர்கள் தெமியார் மொழியைப் பேசுகிறார்கள். தெமியார் மொழி *(Temiar Language)* என்பது ஆசுத்ரோ-ஆசிய மொழிகள் *(Austroasiatic Languages)* பெரும் மொழிக் குடும்பத்தில்; அசிலியான் மொழிகள் *(Aslian Languages)* துணைக் குடுமபத்தின்; செனோய மொழிகள் *(Semelaic Languages)* பிரிவில் ஒரு மொழியாகும்.  
தெமியார் மக்கள், தீபகற்ப மலேசியாவின் பேராக், பகாங், கிளாந்தான் மாநிலங்களில் வசித்து வருகிறார்கள்.
# தெமியார் மக்கள்

## பொது

தெமியார் மக்களின் மொத்த மக்கள் தொகை 40,000 முதல் 120,000 வரை இருக்கலாம் என மதிப்பிடப்பட்டுள்ளது. அவர்களில் பெரும்பாலோர் மழைக்காடுகளின் விளிம்புகளில் வாழ்கின்றனர்; அதே வேளையில் ஒரு சிறிய எண்ணிக்கையிலான மக்கள் நகர்ப் பகுதிகளிலும் வாழ்கின்றனர்.  
தெமியார் மக்கள் பாரம்பரியமாக ஆன்மவாதிகள் *(Animists);* இயற்கை, கனவுகள் மற்றும் ஆன்மீக முறையில் குணமடையச் செய்யும் முறைப்பாட்டிற்கு பெரும் முக்கியத்துவம் கொடுக்கிறார்கள்.  
அவர்களின் நாட்டுப்புற நம்பிக்கைகளின் ஒரு பகுதியாக செவாங் *(Sewang)* எனும் பாரம்பரிய நடனமும் தெமியார் மக்களால் நிகழ்த்தப்படுகிறது.
# தெமியார் மக்கள்

## தெமியார் மக்கள் தொகை

**தெமியார் மக்கள் தொகை பின்வருமாறு:-**
| 2010
* கம்போங் செங்கிலிக், கோலா பெத்திஸ், கிளாந்தான்
* கம்போங் மெர்லுங்g, கோலா பெத்திஸ், கிளாந்தான்
* கம்போங் ஜாராவ் பாரு, கெமார், கிரிக், பேராக்
* கம்போங் சுங்கை சாடாக், உலு கிந்தா, ஈப்போ, பேராக்
* கம்போங் தொங்காங், தஞ்சோங் ரம்புத்தான், ஈப்போ, பேராக்
* கம்போங் உலு கிரிக், கிரிக், பேராக்
* போய் குடியேற்றப் பகுதி, லாசா, சுங்கை சிப்புட் (வடக்கு), பேராக்
* கம்போங் தெமாக்கா, சுங்கை சிப்புட் (வடக்கு), பேராக்
* பெர்வோர் குடியேற்றப் பகுதி, லாசா, சுங்கை சிப்புட் (வடக்கு), பேராக்
* ஆயர் பானுன், உலு பேராக் மாவட்டம், பேராக்
* கெமார், கிரிக், பேராக் |
| --- |
# பிரசாந்த் கிசோர்

**பிரசாந்த் கிசோர்** (*Prashant Kishor*) தேர்தல் வியூக வகுப்பாளரும், ஜன் சூராஜ் இயக்கத்தின் நிறுவனரும் ஆவார். இவரது இயற்பெயர் பிரசாந்த் கிசோர் பாண்டே என்பதாகும். இவர் 2021 தமிழ்நாடு சட்டமன்றத் தேர்தலில் திமுக வெற்றி பெற வியூகம் அமைத்தவர். 2024 பீகார் மாநில சட்டமன்றத் தேர்தலில் தனது ஜன் சூராஜ் கட்சி வெற்றி பெற்றால் பீகார் மாநிலத்தில் மதுவிலக்கு நீக்கப்படும் என்று அறிவித்துள்ளார்.
# அமரீஷ் தியாகி

**அமரீஷ் தியாகி** (*Amrish Tyagi*; பிறப்பு பிப்ரவரி 14,1978) என்பவர் ஓர் இந்திய அரசியல் வியூகம் அமைப்பவர் ஆவார். இவர் கே. சி. தியாகி மகன் ஆவார். இவர் டோனால்ட் டிரம்ப்க்காக பிரச்சாரம் செய்தார். அமெரிக்காவில் உள்ள ஆசியச் சமூகத்தின் கோரிக்கைகள், எதிர்பார்ப்புகள் மற்றும் அச்சங்களை மதிப்பிடுவது, இதை டிரம்ப்பின் குழுவிற்குத் தெரிவிப்பது, சமூகத்தை ஈர்க்கப் பிரச்சாரச் செய்திகளை வடிவமைப்பது மற்றும் டிரம்ப்பின் பிரச்சாரத்திற்கான தரவுத்தளங்களை உருவாக்குவது இவரது பணியாகும். 2015 பீகார் சட்டமன்றத் தேர்தலின் போது நிதிஷ் குமாருக்கான சமூக ஊடக பிரச்சாரத்தையும் இவர் நிர்வகித்தார். 5 திசம்பர் 2021 அன்று, தியாகி பாரதிய ஜனதா கட்சியில் சேர்ந்தார்.
# கி. ச. தியாகி

**கிசன் சந்த் தியாகி** (*K. C. Tyagi*; பிறப்பு திசம்பர் 10,1950) பீகார் மாநிலத்தைச் சேர்ந்த மாநிலங்களவை (இந்திய நாடாளுமன்றத்தின் மேலவை) முன்னாள் உறுப்பினரும், ஐக்கிய ஜனதா தளத்தின் தலைமை பொதுச் செயலாளராகவும், தேசியச் செய்தித் தொடர்பாளராகவும் பணியாற்றிய ஓர் இந்திய அரசியல்வாதி ஆவார். இவர் தொழில்துறை தொடர்பான நாடாளுமன்ற நிலைக்குழுவின் தலைவராகவும் இருந்தார்.  
ஒன்பதாவது மக்களவை உறுப்பினராக இருந்த இவர், மேசையில் வைக்கப்பட்ட ஆவணங்கள் குறித்த குழுவின் தலைவராகவும், மத்தியக் கிடங்குக் கழகத்தின் தலைவராகவும் பணியாற்றியுள்ளார்.
# கி. ச. தியாகி

## இளமை

கிசன் சந்த் தியாகி இந்திய மாநிலமான உத்தரப் பிரதேசத்தின் காசியாபாத் மாவட்டத்தில் உள்ள மோர்டா கிராமத்தில் தியாகி பூமிகார் பிராமண விவசாயக் குடும்பத்தில் பிறந்தார். இவரது தந்தை ஜக்ராம் சிங் தியாகி மற்றும் தாய் ரோக்தாசு தியாகி. இவர் தனது பள்ளிப்படிப்பை காசியாபாத்தின் முராத்நகர் நகரில் முடித்தார். இவர் மீரட் பல்கலைக்கழகத்தில் அறிவியலில் இளநிலைப் பட்டம் பெற்றார்.
# வால்மீகி (சாதி)

**வால்மீகி** (*Valmiki caste*) இந்தியா முழுவதும் காணப்படும் சாதிகளில் ஒன்றாகும். இராமாயணம் காவியம் எழுதிய வேட்டுவ சமூகத்தவரான வால்மீகி முனிவர் பெயரில் இம்மக்கள் அழைக்கப்படுகின்றனர்.
வட இந்தியாவில் இம்மக்களை பட்டியல் சமூகத்திலும், தென்னிந்தியாவின் ஆந்திரம் மற்றும் தெலங்காணா மாநிலங்களில் பட்டியல் பழங்குடி வகுப்பிலும்; தமிழ்நாட்டில் பிற்படுத்தப்பட்டோர் வகுப்பிலும் வைக்கப்பட்டுள்ளனர்.  
பஞ்சாப் பகுதிகளில் இம்மக்கள் சீக்கிய சமயத்தில் இணைந்துள்ளனர். 1857 சிப்பாய் கிளர்ச்சியின் போது வால்மீகி மக்கள் முக்கியப் பங்கு வகித்தனர்.  
2011ஆம் ஆண்டின் மக்கள் தொகை கணக்கெடுப்பின்படி, பஞ்சாப் மாநிலத்தில் பட்டியல் சமூகத்தவராக உள்ள வால்மீகி மக்களின் மக்கள் தொகை 11.2% ஆகும்.தேசியத் தலைநகரம் தில்லி வளையத்தில் வால்மீகி பட்டியல் சமூகத்தவர் மக்கள் தொகை இரண்டாவது பெரியதாக உள்ளது. 2011ஆம் ஆண்டின் மக்கள் தொகை கணக்கெடுப்பின்படி, உத்தரப் பிரதேச மாநில மக்கள் தொகையில், பட்டியல் சமூகத்தவர்களான வால்மீகி மக்கள் தொகை 13,19,241.ஆக கணிக்கப்பட்டுள்ளது.
# வால்மீகி (சாதி)

## மக்கள் தொகை பரம்பல்

| மாநிலம் அல்லது ஒன்றியப் பகுதி | மக்கள் தொகை | % | குறிப்பு |  |
| --- | --- | --- | --- | --- |
| ஆந்திரப் பிரதேசம் | 70,513 | 0.083% | பட்டியல் சமூகத்தவர் |  |
| பீகார் | 207,549 | 0.199% | வால்மீகி மக்களை ஹரி, மெஹ்தார், பாங்கி சாதிகளில் வைத்துள்ளனர். |  |
| சண்டிகர் | 82,624 | 7.82% | வால்மீகி மக்களை மசாபி, வால்மீகி, சூரா அல்லது பாங்கி என்ற சாதிகளில் வைத்துள்ளனர். |  |
| சத்தீஸ்கர் | 19,016 | 0.074% | வால்மீகிகளை பாங்கி, மெஹ்தர், பால்மீகி, லால்பெக்கி, தார்கர் எனும் சாதிகளில் வைத்துள்ளனர். |  |
| தேசியத் தலைநகரம் தில்லி வளையம் | 577,281 | 3.43 % | சூரா சாதி (வால்மிகீ) |  |
| கோவா | 309 | 0.0% | பாங்கி (ஹதி) |  |
| குஜராத் | 439,444 | 0.72% | பாங்கி, மெஹ்தர், ஒலங்கா, ரூகி, மால்கனா, ஹலால்கோர், லால்பெக்கி, பால்மீகி, சாத்மாலி, கோரார் |  |
| அரியானா | 1,079,682 | 4.25% | பால்மீகி, சூரா, பாங்கி, மசாபி |  |
| இமாச்சலப் பிரதேசம் | 35,150 | 0.51% | வால்மீகி, பாங்கி, சூரா, மசாபி |  |
| ஜம்மு காஷ்மீர் | 6918 | 0.0% | சூரா, பாங்கி, பால்மீகி, மெஹ்தார் |  |
| ஜார்கண்ட் | 58,242 | 0.17% | ஹரி, மெஹ்தர், பாங்கி |  |
| கர்நாடகம் | 5,281 | 0.0086% | பாங்கி, மெஹ்தர், ஒல்கானா, மால்கானா, வால்மீகி, லால்பெக்கி |  |
| மத்தியப்பிரதேசம் | 365,769 | 0.5% | பாங்கி, மெஹ்தார், வால்மீகி, லால்பெக்கி |  |
| மகாராட்டிரம் | 217,166 | 0.19% | பாங்கி, மெஹ்தார், ரூக்கி, மல்கானா, லால்பெக்கி, கோரர் |  |
| மிசோரம் | 21 | 0.0% | மெஹ்தார், பாங்கி |  |
| ஒடிசா | 2,453 | 0.0% | ஹரி, மெஹ்தார், பாங்கி |  |
| பஞ்சாப் | 3,500,874 | 12.61% | மசாபி, மசாபி சீக்கியர், சூக்ரா, பாங்கி |  |
| இராஜஸ்தான் | 625,011 | 0.91% | மஜாபி, பாங்கி, சூரா, மெஹ்தார், லால்பெக், வால்மீகி, கோரர் |  |
| திரிபுரா | 1,851 | 0.0% | மெஹ்தார் |  |
| உத்தரா காண்டம் | 118,421 | 1.17% | மசாபி மற்றும் வால்மீகி |  |
| உத்தரப் பிரதேசம் | 1,319,241 | 0.66% | வால்மீகி |  |
| மேற்கு வங்காளம் | 431,257 | 0.47% | ஹரி, மெஹ்தார், மெஹ்லோர், பாங்கி, வால்மீகி | } |
# இந்தியாவில் உள்ள பொதுவுடைமை கட்சிகளின் பட்டியல்

**இந்தியாவில் உள்ள பொதுவுடமை கட்சிகளின் பட்டியல்** (*List of communist parties in India*) என்பது இந்தியாவில் பொதுவுடைமை சித்தாந்தத்துடன் இணைந்துள்ள அரசியல் கட்சிகளின் பட்டியல் ஆகும்.  
இந்தியாவில் உள்ள பெரும்பாலான பொதுவுடமை கட்சிகள் தங்கள் தோற்றத்தைக் கீழ்க்கண்ட பிரதானக் கட்சிகளிலிருந்து தோன்றியுள்ளன.  
- இந்தியப் பொதுவுடைமைக் கட்சி  
- இந்திய பொதுவுடைமைக் கட்சி (மார்க்சிஸ்ட்)  
- இந்தியப் பொதுவுடைமைக் கட்சி (மார்க்சிஸ்ட்-லெனினிஸ்ட்)
# இந்தியாவில் உள்ள பொதுவுடைமை கட்சிகளின் பட்டியல்

## இந்தியத் தேர்தல் ஆணையத்தில் பதிவு செய்யப்பட்ட பொதுவுடைமை கட்சிகள்

### தேசிய கட்சி தகுதியுடன் கூடிய பொதுவுடமை கட்சிகள்

| இந்தியப் பொதுவுடமைக் கட்சி (மார்க்சிஸ்ட்) | மார்க்சியம்-லெனினிசம் | சீதாராம் யெச்சூரி (பொதுச் செயலாளர்) | } |
| --- | --- | --- | --- |
# இந்தியாவில் உள்ள பொதுவுடைமை கட்சிகளின் பட்டியல்

## இந்தியத் தேர்தல் ஆணையத்தில் பதிவு செய்யப்பட்ட பொதுவுடைமை கட்சிகள்

### மாநில கட்சி தகுதிக் கொண்ட பொதுவுடமை கட்சிகள்

| **இந்தியப் பொதுவுடைமைக் கட்சி** | மார்க்சியம்-லெனினிசம் | து. ராஜா | கேரளம், மணிப்பூர், தமிழ்நாடு |  |
| --- | --- | --- | --- | --- |
| **இந்தியப் பொதுவுடமை கட்சி (மார்க்சிஸ்ட்-லெனினிஸ்ட்)** | மார்க்சியம்-லெனினிசம்
மாவோ சேதுங் சிந்தனை | தீபன்கர் பட்டாச்சார்யா | பீகார் | } |
# இந்தியாவில் உள்ள பொதுவுடைமை கட்சிகளின் பட்டியல்

## சிறிய பொதுவுடமை கட்சிகள்

| இந்திய பொதுவுடைமைக் கட்சி (மார்க்சிஸ்ட்-லெனினிஸ்ட்) | மார்க்சியம்-லெனினிசம்-மாவோயிசம் |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| இந்தியப் பொதுவுடைமைக் கட்சி (மார்க்சிஸ்ட்-லெனினிஸ்ட்) வர்க்கப் போராட்டம் | மார்க்சியம்-லெனினிசம் | மார்க்சியம் | மார்க்சியம், ரோசா லக்சம்பேர்க் சிந்தனை | கம்யூனிசம் | இடதுசாரி தேசியவாதம் | மார்க்சியம், புரட்சிகர சோசலிசம் | மார்க்சியம்-லெனினிசம், சமூகவுடைமை | கம்யூனிசம் | பொதுவுடைமை, இசுராலினிசம் | பிரோவாஷ் கோசு | } |
# இந்தியாவில் உள்ள பொதுவுடைமை கட்சிகளின் பட்டியல்

## ட்ரொட்ஸ்கிச பொதுவுடமைக் கட்சிகள்

- புதிய சோசலிச மாற்று (இந்தியா)
- தீவிர சோசலிஸ்ட் (இந்தியா)
- போல்ஷிவிக் பன்னாட்டு மார்க்சியப் போக்கு இந்தியா
- தொழிலாளர் சோசலிஸ்ட் கட்சி (இந்தியா)
# இந்தியாவில் உள்ள பொதுவுடைமை கட்சிகளின் பட்டியல்

## ட்ரொட்ஸ்கிச பொதுவுடமைக் கட்சிகள்

### ட்ரொட்ஸ்கிச சார்ந்த பொதுவுடமைக் கட்சிகள்

- இந்திய புரட்சிகர பொதுவுடமைக் கட்சி
# இந்தியாவில் உள்ள பொதுவுடைமை கட்சிகளின் பட்டியல்

## நாடாளுமன்றவாதத்தையும் தேர்தலியல் முறையையும் நிராகரிக்கும் மாவோயிச கட்சிகள்

- இந்தியப் பொதுவுடமைக் கட்சி (மாவோயிசம்)
# பாரதிய ஜனதா கட்சியின் மாநிலத் தலைவர்களின் பட்டியல்

**பாரதிய ஜனதா கட்சியின் மாநிலத் தலைவர்களின் பட்டியல்** (*List of state presidents of the Bharatiya Janata Party*) என்பது இந்தியாவின் பல்வேறு மாநிலங்களில் தற்பொழுது பாரதிய ஜனதா கட்சியின் மாநிலத் தலைவராக உள்ளவர்களின் பட்டியல் ஆகும்.பாஜகவின் உள் அரசியலமைப்பின் படி கட்சியின் தலைவர் மாநிலத் தலைவர்களை நியமிக்கிறார்.
# பாரதிய ஜனதா கட்சியின் மாநிலத் தலைவர்களின் பட்டியல்

## மாநில வாரியாக கட்சித் தலைவர்கள்

| ஆந்திரப் பிரதேசம் | டக்குபதி புரந்தேஸ்வரி |  |
| --- | --- | --- |
| அருணாச்சல பிரதேசம் | பியூராம் வாகே |  |
| அசாம் | பாபேஷ் கலிதா |  |
| பீகார் | திலீப் குமார் ஜெய்சுவால் |  |
| குசராத்து | சந்திரகாந்த் ரகுநாத் பாட்டீல் |  |
| அரியானா | மோகன் லால் படோலி |  |
| இமாச்சல பிரதேசம் | ராஜீவ் பிண்டல் |  |
| சார்கண்டு | பாபுலால் மராண்டி |  |
| கருநாடகம் | விஜயேந்திர எடியூரப்பா |  |
| கேரளா | கே.சுரேந்திரன் |  |
| மத்திய பிரதேசம் | வி.டி.சர்மா |  |
| மகாராட்டிரா | சந்திரசேகர் பவான்குலே |  |
| மணிப்பூர் | அதிகாரமும் சாரதா தேவி |  |
| மேகாலயா | ரிக்மன் மோமின் |  |
| மிசோரம் | வன்லால்ஹ்முகா |  |
| நாகாலாந்து | பெஞ்சமின் யெப்தோமி |  |
| ஒடிசா | மன்மோகன் சமல் |  |
| பஞ்சாப் | சுனில் ஜாகர் |  |
| இராசத்தான் | மதன் ரத்தோர் |  |
| சிக்கிம் | டில்லி ராம் தாபா |  |
| தமிழ்நாடு | நயினார் நாகேந்திரன் |  |
| தெலங்காணா | ஜி. கிஷன் ரெட்டி |  |
| திரிபுரா | ராஜீப் பட்டாச்சார்ஜி |  |
| உத்தரப்பிரதேசம் | சௌத்ரி பூபேந்திர சிங் |  |
| உத்தரகாண்ட் | மகேந்திர பட் |  |
| மேற்கு வங்காளம் | சுகந்த மஜூம்தார் | } |
# பாரதிய ஜனதா கட்சியின் மாநிலத் தலைவர்களின் பட்டியல்

## ஒன்றிய பிரதேச வாரியாக கட்சித் தலைவர்கள்

| அந்தமான் நிக்கோபார் தீவுகள் | அஜோய் பைராகி |  |
| --- | --- | --- |
| சண்டிகர் | ஜதிந்தர் பால் மல்ஹோத்ரா |  |
| தாத்ரா மற்றும் நாகர் ஹவேலி மற்றும் டாமன் மற்றும் டையூ | தீபேஷ் தாகூர்பாய் டாண்டல் |  |
| தில்லி | வீரேந்திர சச்சதேவா |  |
| ஜம்மு காஷ்மீர் | ரவீந்தர் ரெய்னா |  |
| லடாக் | புன்சோக் ஸ்டான்சின் |  |
| இலட்சத்தீவு | கே. என். காஸ்மிகோயா |  |
| புதுச்சேரி | எஸ். செல்வகணபதி | } |
# சும்பிட் ஊதுளி

**சும்பிட்** அல்லது **சும்பிட் ஊதுளி** (ஆங்கிலம்: *Sumpit; Sumpitan*; இந்தோனேசியம்: *Sumpit (senjata)*) என்பது பிலிப்பீன்சு, போர்னியோ மற்றும் சுலாவெசி தீவுகளில் வாழும் பழங்குடி மக்களால்; வேட்டையாடுவதற்கும் போரிடுவதற்கும் பயன்படுத்தப்படும் **ஊதுளி** கருவியாகும். மூங்கில் அல்லது மரத்தால் செய்யப்பட்ட இந்தக் கருவி, பொதுவாக இரும்பிலான கூர் முனைகளைக் கொண்டு இருக்கும்.  
ஊதுகுழல் வகையைச் சேர்ந்த இந்த ஊதுளிக் கருவியின் கூர்முனைகள்; பயன்படுத்துவதற்கு முன்னர் நச்சுத் தன்மை வாய்ந்த திரவத்தில் தோய்த்துக் காய வைக்கப்பட்டு இருக்கும்.
# சும்பிட் ஊதுளி

## பொது

சும்பிட் ஊதுளிகள் பொதுவாக மூங்கிலில் இருந்து தயாரிக்கப் படுகின்றன. ஆனால் சில வேளைகளில், அவை மரத்தில் இருந்தும் செய்யப் படலாம். அவை வழக்கமாக 4 முதல் 6 அடி (1.2 முதல் 1.8 மீ) நீளமும், 2 முதல் 3 செமீ (0.79 முதல் 1.18 அங்குலம்) விட்டமும் கொண்டவை. அவை ஒரு மரத் துண்டு அல்லது இரண்டு, மூன்று மரத் துண்டுகளில் இருந்தும் இணைக்கப் படலாம்.  
போருக்குப் பயன்படுத்தப்படும் ஊதுளிகளில் பொதுவாக மரத்தாலான கூர்முனைகள் பயன்படுத்தப் படுகின்றன. கூர்முனைகள் மிகக் குறுகியவை; கடுமையான உடல் காயங்களை ஏற்படுத்தக் கூடியவை.
# சும்பிட் ஊதுளி

## பொது

### நச்சுக் கூர் முனைகள்

அந்த நச்சுக்கலவை ஆன்டியாரிஸ் டாக்ஸிகேரியா *(Antiaris Toxicaria)* மரத்தின் செறிவூட்டப்பட்ட சாறில் இருந்து தயாரிக்கப்படுகிறது. அந்தச் சாற்றில் ஆன்டிஆரின் *(Antiarin)* என்ற நச்சு உள்ளது. அது வலிப்பு மற்றும் றப்பை ஏற்படுத்தும். இந்த நச்சு ஊதுளிகளால் கொல்லப்படும் விலங்குகள் உண்பதற்கு பாதுகாப்பானவை.
# கூல், பள்ளத்தாக்கு

**கூல் பள்ளத்தாக்கு** (*Gool, Jammu and Kashmir*) என்பது இந்தியாவின் சம்மு-காசுமீரில் உள்ள இராம்பன் மாவட்டத்தில் உள்ள ஒரு நகரம் ஆகும்.
# கூல், பள்ளத்தாக்கு

## மக்கள்தொகை

கூல் பள்ளத்தாக்கின் மக்கள் தொகை சுமார் 50,000 ஆகும்.
# கூல், பள்ளத்தாக்கு

## புவியியல்

இராம்பன் நகரத்திலிருந்து 52 கி. மீ தொலைவிலும், சம்மு மற்றும் சிறீநகர் பேருந்து நிலையத்திலிருந்து 180 கி. மீ. தொலைவிலும் செனாப் பள்ளத்தாக்கில் கூல் பள்ளத்தாக்கு நகரம் அமைந்துள்ளது. இந்நகரம் மலைகளால் சூழப்பட்டு சம்மு பிரிவில் உள்ளது. பசுமையான புல்வெளிகள், நீர் ஓடும் பசுமையான மேய்ச்சல் நிலங்கள் இந்த இடத்தின் இயற்கை சொத்துக்கள் ஆகும்.
# கூல், பள்ளத்தாக்கு

## பண்பாடு

இங்கு காசுமீரி மொழி முக்கியமாக பேசப்படுகிறது.  
மகாபாரத காலத்தைச் சேர்ந்ததாக நம்பப்படும் கோகரா கல்லி என்ற பண்டைய தளம் இங்கு உள்ளது.  
மாபெரும் சிற்பங்களும் குதிரைகளும் பாண்டவர்களால் ஒரே கற்களால் செதுக்கப்பட்டன. இது மாநில தொல்லியல் துறையால் அங்கீகரிக்கப்பட்டுள்ளது. டக்கன் டாப் மற்றும் ராமகுண்டு ஆகியவை புல்வெளிகள் மற்றும் பசுமையான மேய்ச்சல் நிலங்களை வழங்கும் சுற்றுலாத் தலங்களாகும்.
# கூல், பள்ளத்தாக்கு

## ஆட்சி

2021 ஆம் ஆண்டில் மாவட்ட மேம்பாட்டு குழுவின் இராம்பனின் தலைவராக சம்சாதா சான் தேர்ந்தெடுக்கப்பட்டார்.  
2020 ஆம் ஆண்டில் கூல் தொகுதியில் இருந்து மாவட்ட மேம்பாட்டு குழு உறுப்பினராக சகி முகமது தேர்ந்தெடுக்கப்பட்டார்.  
2019 ஆம் ஆண்டில் தொகுதி மேம்பாட்டு குழு தலைவராக சக்கீலா அக்தர் தேர்ந்தெடுக்கப்பட்டார்.
# கூல், பள்ளத்தாக்கு

## போக்குவரத்து

சம்முவிலிருந்து கூல், இராம்பன் முதல் கூல், சங்கல்டன் முதல் கூல் மற்றும் மகோர் முதல் கூல் வரை போக்குவரத்து சேவைகள் உள்ளன.
# கூல், பள்ளத்தாக்கு

## வரலாறு.

1997 ஆம் ஆண்டு சூன் 15 அன்று, மேல்நிலைப் பள்ளியின் முதல்வரான அசோக் ரெய்னா, இரண்டு ஆசிரியர்களுடன் எச். எம் பயங்கரவாதிகளால் கொல்லப்பட்டார். கல்வியை ஊக்குவிப்பதே அவர்களின் குற்றமாகப் பார்க்கப்படுகிறது.
# கூல், பள்ளத்தாக்கு

## வரலாறு.

### இராம்பன் சம்பவம்

2013 ஆம் ஆண்டு சூலை 18 அன்று கூலின் தரம் பகுதியில் காசுமீர் மக்கள் ஆர்ப்பாட்டத்தில் ஈடுபட்ட கூட்டம் மீது காவல் துறையினர் துப்பாக்கிச் சூடு நடத்தினர். மன்சூர் அகமது சான் மற்றும் இயாவேத்து மன்காசு உட்பட நான்கு பேர் கொல்லப்பட்டனர். உத்தியோகபூர்வ ஆதாரங்களின்படி, 44 பேர் காயமடைந்தனர், இருப்பினும் ஆறு பேர் கொல்லப்பட்டதாக குடியிருப்பாளர்கள் கூறினர்.
# பிருதிவிராஜ விஜயம்

**பிருதிவிராஜ விஜயம்** (பொருள்: "பிருதிவிராஜனின் வெற்றி") என்பது இந்திய சாஹமான மன்னன் மூன்றாம் பிருதிவிராஜனின் (நாட்டுப்புற கதைகளில் பிருதிவிராஜ் சௌஹான் என்று பிரபலமாக அறியப்படுகிறார்) வாழ்க்கையைப் பற்றிய புகழ்பெற்ற சமஸ்கிருத காவியமாகும். இது பொ.வ 1191-1192 வாக்கில் பிருதிவிராஜனின் அரசவையில் இருந்த காஷ்மீரைச் சேர்ந்த கவிஞரும் வரலாற்றாசிரியருமான *ஜயனகா*வால் இயற்றப்பட்டதாக நம்பப்படுகிறது.
இக்காவியத்தின் சில பகுதிகள் இப்போது காணாமல் போயுள்ளன. பிருதிவிராஜனின் வாழ்க்கை வரலாற்றுடன், அவரது முன்னோர்களைப் பற்றிய விவரங்களையும் இந்தக் காவியம் தருகிறது.
# பிருதிவிராஜ விஜயம்

## கையெழுத்துப் பிரதி

- பிருதிவிராஜ விஜயம்* என்ற நூலின் ஒரே அறியப்பட்ட கையெழுத்துப் பிரதி *சாரதா* எழுத்துமுறையில் எழுதப்பட்ட மரப்பட்டை ஆவணமாகும். 1875ஆம் ஆண்டில் *ஜார்ஜ் பூலர்* காஷ்மீரில் சமஸ்கிருத கையெழுத்துப் பிரதிகளைத் தேடிக்கொண்டிருந்தபோது இதைக் கண்டுபிடித்தார். இந்தக் கையெழுத்துப் பிரதி மிகவும் சேதமடைந்து காணப்பட்டது, மேலும் உரையின் பல பகுதிகள் (ஆசிரியரின் பெயர் உட்பட) இதில் காணப்படவில்லை.
# பிருதிவிராஜ விஜயம்

## ஆசிரியர்

கையெழுத்துப் பிரதியில் ஆசிரியரின் பெயர் காணப்படவில்லை என்றாலும், பிருதிவிராஜனின் அரசவைக் கவிஞரான ஜயனகாவால் இந்த உரை இயற்றப்பட்டிருக்கலாம் என்று *ஹர் பிலாஸ் சர்தா* கருதினார்.
இக்கருத்து பின்வரும் காரணிகளின் அடிப்படையில் அமைந்தது,  
- காவியத்தின் 12வது சருக்கம் காஷ்மீரைச் சேர்ந்த கவிஞர் ஜயனகா பிருதிவிராஜனின் அரசவையில் நுழைந்ததைப் பதிவு செய்கிறது.
- முதல் அத்தியாயத்தில், பிருதிவிராஜன் இக்காவியத்தைக் கேட்க வேண்டும் என்று கவிஞர் எதிர்பார்க்கிறார். இது அவரது அரசவைக் கவிஞர்களில் ஒருவரால் இக்காவியம் இயற்றப்பட்டதைக் குறிக்கிறது.  
- ஆசிரியர் ஒரு காஷ்மீர பண்டிதராக இருந்திருக்கலாம் என்பதற்கான குறிப்புகள்:  
- கவிதை பாணி 11ஆம் நூற்றாண்டைச் சேர்ந்த காஷ்மீரக் கவிஞர் *பில்ஹணரின்* பாணியை ஒத்திருக்கிறது.
- உரையின் தொடக்கத்தில் உள்ள *மங்களாசரணம் (பிரார்த்தனை)* மற்றும் பிற கவிஞர்கள் மீதான விமர்சனம் ஆகியவை *பில்ஹணரின்* *விக்ரமாங்க-தேவ-சரிதம் (விக்ரமாதித்யன் VI வாழ்க்கை பற்றிய மற்றொரு புகழ் பாடல்) நூலில் உள்ளவற்றுடன் ஒத்துப்போகின்றன.
- காவியத்தின் 12வது அத்தியாயம் காஷ்மீரைப் புகழ்கிறது.
- காஷ்மீரைச் சேர்ந்த அறிஞர் ஜோனராஜா இந்த உரைக்கு விளக்கவுரை எழுதியுள்ளார்.
- இந்தக் காவியத்தை மேற்கோள் காட்டியதாக அறியப்பட்ட ஒரே சமகால எழுத்தாளர் ஜயரதா, அவரும் காஷ்மீரைச் சேர்ந்தவர்.
- கையெழுத்துப் பிரதி காஷ்மீரில் கண்டுபிடிக்கப்பட்டது.
# பிருதிவிராஜ விஜயம்

## காலம்

காஷ்மீர் அறிஞர் ஜயரதா தனது *விமர்ஷின* (கி.பி. 1200 சுமார்) நூலில் இக்காவியத்தை மேற்கோள் காட்டியுள்ளார், எனவே இது நிச்சயமாக இந்தக் காலத்திற்கு முன்னரே இயற்றப்பட்டிருக்க வேண்டும்.  
இக்காவியம் முதல் தராயின் போரில் பிருதிவிராஜன் முகமது கோரியை வென்றதைக் குறிப்பிடுகிறது, ஆனால் இரண்டாவது போரில் அவர் தோல்வியடைந்ததைக் குறிப்பிடவில்லை. இது கி.பி. 1191-1192 காலகட்டத்தில், இரு போர்களுக்கும் இடையேயான காலத்தில் இயற்றப்பட்டிருக்க வேண்டும் என்பதைக் குறிக்கிறது. *பிருதிவிராஜ விஜயம்* பிருதிவிராஜனின் ஆட்சிக் காலத்திலிருந்து கிடைத்துள்ள ஒரே இலக்கிய நூலாகும்.
# பிருதிவிராஜ விஜயம்

## வரலாற்று நம்பகத்தன்மை

பிருதிவிராஜனின் அரசவையில் எழுதப்பட்டதால், இந்த நூல் *சாஹமான வம்சத்தைப்* பற்றிய மிக முக்கியமான தகவல் ஆதாரங்களில் ஒன்றாகும்.  
*ஹர் பிலாஸ் சர்தா*வின் கூற்றுப்படி, இக்காவியத்தின் கதை வரலாற்று கல்வெட்டுகளாலும், ஜோனராஜாவின் விளக்கவுரையாலும் ஆதரிக்கப்படுகிறது. எடுத்துக்காட்டாக, இந்நூலில் கொடுக்கப்பட்டுள்ள சாஹமான வம்சாவளி கி.பி. 1170 இன் பிஜோலியா கல்வெட்டில் கொடுக்கப்பட்டுள்ளதை ஒத்துள்ளது. சில சிறு வேறுபாடுகள் மட்டுமே உள்ளன; எடுத்துக்காட்டாக, பிஜோலியா கல்வெட்டில்:  
- முதலாம் கோவிந்தராஜாவுக்குப் பதிலாக குவக (குவக என்பது கோவிந்தாவின் சிறுபெயர்)
- சந்திரராஜாவுக்குப் பதிலாக சாஷி-ந்ருப (இரண்டும் ஒரே பொருளைக் குறிக்கும் சொற்கள்)
- வக்பதிராஜாவுக்குப் பதிலாக வப்பியராஜா (வேறுபட்ட வடிவங்கள்)
- மூன்றாம் கோவிந்தராஜாவுக்குப் பதிலாக கண்டு (சிறுபெயர்)  
சர்தா பிருதிவிராஜ விஜயத்தை வம்சத்தின் ஆரம்பகால வரலாற்றைப் பற்றிய மிகவும் நம்பகமான இலக்கியப் படைப்பு என்று குறிப்பிட்டார். மறுபுறம், வரலாற்றாசிரியர் இ. ஸ்ரீதரன் இந்த நூலை "வரலாற்றின் கொடூரமான திரிபு" என்று விவரித்தார், அதன் இராமாயணமயமாக்கலுக்காக. பிருதிவிராஜனை இராமனின் தெய்வீக அவதாரமாக சித்தரித்ததற்காக அவர் இந்த நூலை விமர்சித்தார். கோரக்பூர் பல்கலைக்கழகத்தின் வரலாற்றாசிரியர் ஆர். பி. சிங்கின் கூற்றுப்படி, இந்த நூல் இலக்கிய அலங்காரங்களால் பாதிக்கப்பட்டுள்ளது, ஆனால் அதன் உள்ளடக்கம் கல்வெட்டு ஆதாரங்களால் முழுமையாக உறுதிப்படுத்தப்படுகிறது.
# கெல்வா கடற்கரை

**கெல்வா கடற்கரை (Kelwa Beach)** இந்தியாவின் மகாராட்டிர மாநிலத்தில் உள்ள ஒரு கடற்கரையாகும். கேல்வா அல்லது கெல்வே கடற்கரை என்றும் இக்கடற்கரை அழைக்கப்படுகிறது. மும்பை வரும் சுற்றுலாப் பயணிகளுக்கு இது ஒரு பிரபலமான வார இறுதி சுற்றுலா தலமாகும்.  
இந்த கடற்கரை சுமார் 8 கிலோமீட்டர் நீளம் கொண்டதாகும். சுற்றுலாப் பயணிகளை ஈர்க்கும் மிகவும் பிரபலமான இடமாக இல்லாவிட்டாலும், வார இறுதி நாட்களில் உள்ளூர் சுற்றுலாப் பயணிகளால் இந்த கடற்கரை நிரம்பி வழிகிறது, இது அதன் வளர்ந்து வரும் பிரபலத்தை குறிக்கிறது.
# கெல்வா கடற்கரை

## அமைவிடம்

கெல்வா கடற்கரை மும்பை<nowiki/>க்கு வடக்கே 80 கிலோமீட்டர் தொலைவில் அமைந்துள்ளது. சுமார் 5 கிலோமீட்டர் தொலைவில் அமைந்துள்ள கெல்வே சாலை நிலையத்திலிருந்து இதை எளிதில் அணுகலாம். பால்கர் நகரத்திலிருந்து 8 இருக்கைகள் கொண்ட இழுப்பு வண்டியில் 25 நிமிட பயணமாகும். நெடுஞ்சாலையிலிருந்து சுமார் 30 கிலோமீட்டர் தொலைவில் உள்ளது. கெல்வா கடற்கரை மாநில போக்குவரத்து பேருந்துகளால் இணைக்கப்பட்டுள்ளது, அவை பால்கர் அல்லது சபாலே மற்றும் கெல்வா சாலை நிலையத்திலிருந்து அடிக்கடி பயணிக்கின்றன.
# கெல்வா கடற்கரை

## மக்கள்தொகை

வருமானத்திற்கான மிக முக்கியமான மற்றும் பாரம்பரிய வழி "பன்மலா" எனப்படும் வெற்றிலை இலைகள் சாகுபடி ஆகும். வெற்றிலைகளை பயிரிடும் சமூகம் வாத்வால்சு என்று பிரபலமாக அறியப்படுகிறது.  
மகாராட்டிராவின் மிகப்பெரிய மீன்பிடி மையமான சத்பதி அருகில் இருப்பதால் கெல்வா கடற்கரையில் வசிப்பவர்கள் மீன்பிடி தொழிலில் ஈடுபட்டுள்ளனர். சிலர் அருகிலுள்ள தொழில்துறை பகுதிகளான பால்கர் மற்றும் தாராப்பூரில் உள்ள தொழிற்சாலைகளை சொந்தமாக வைத்திருக்கிறார்கள் அல்லது வேலை செய்கிறார்கள். கடற்கரையின் பிரபலம் அதிகரித்து வருவதால் சிலர் சுற்றுலா துறையில் ஈடுபட்டுள்ளனர். அதிகரித்து வரும் சுற்றுலாப் பயணிகளின் தேவைகளைப் பூர்த்தி செய்வதற்காக பல உணவகங்கள் மற்றும் சிற்றுண்டி இணைப்புகள் கடற்கரைக்கு அருகில் வந்துள்ளன.
# கெல்வா கடற்கரை

## சிட்லா தேவி கோயில்

சிட்லா தேவி கோயில் என்ற இந்துக் கோயில் கடற்கரைக்கு அருகில் அமைந்துள்ளது. பிரபு சிறீராம் இங்கு வந்து சிவபெருமானை வழிபட்டதாக நம்பப்படுகிறது. பிரபு சிறீராம் தனது அம்பின் உதவியுடன் ஒரு குளத்தை தயாரித்ததாகவும் நம்பப்படுகிறது, அது இராம் குண்டம் என்று அழைக்கப்படுகிறது இன்னும் அங்கே உள்ளது.
# கெல்வா கடற்கரை

## கோட்டைகள்

இந்த கடற்கரையில் இரண்டு கோட்டைகள் உள்ளன. ஒன்று கடற்கரையின் தெற்கு முனையில் உள்ளது மற்றும் அதிக அலைகளின் போது கடல் நீரில் மூழ்கியுள்ளது. கடற்கரையின் வடக்கு முனையில் உள்ள ஊசியிலை மரங்களுக்குள் மற்றொன்று சிறியதாக அமைந்துள்ளது.
# சபர்மதி (அகமதாபாத்)

**சபர்மதி** (*Sabarmati (area*), இந்தியாவின் குஜராத் மாநிலத்தின் அகமதாபாத் மாநகராட்சியின் மேற்குப் பகுதியில் அமைந்துள்ளது.சபர்மதியில் சபர்மதி ஆறு பாய்கிறது. இங்கு மகாத்மா காந்தி நிறுவிய சபர்மதி ஆசிரமம் அமைந்துள்ளது. இப்பகுதியில் பல சமணக் கோயில்கள் அமைந்துள்ளது.
# சபர்மதி (அகமதாபாத்)

## போக்குவரத்து

சபர்மதி சந்திப்பு தொடருந்து நிலையத்தில், நமோ பாரத் விரைவு இரயில் உள்ளிட்ட அனைத்து தொடருந்துகளும் நின்று செல்கிறது.  
சபர்மதியிலிருந்து 10 கிலோ மீட்டர் தொலைவில் உள்ள காந்திநகரில் சர்தார் வல்லபாய் படேல் பன்னாட்டு வானூர்தி நிலையம் அமைந்துள்ளது.
# கானாக் மக்கள்

கானாக் மக்கள் என்பவர்கள் கானாக் மொழியைப் பேசுகிறார்கள். கானாக் மொழி *(Kanaq Language)* என்பது ஆஸ்திரோனீசிய மொழிகள் *(Austronesian Languages)* பெரும் மொழிக் குடும்பத்தில்; மலாய-பொலினீசிய மொழிகள் *(Malayo-Polynesian languages)* துணைக் குடுமபத்தின்; மலாய மொழிகள் *(Malayic languages)* பிரிவில் ஒரு மொழியாகும்.  
மலாய் மொழி என்பது தனி ஒரு மொழியைக் குறிப்பிடுவதாகும். *மலாய மொழிகள்* (*Malayic Languages*) என்பது மலாய் மொழி சார்ந்த ஒரு மொழிக் குழுவைக் குறிப்பிடுவதாகும்.
# கானாக் மக்கள்

## பொது

கானாக் மக்களின் தனித்துவமான கனாக் மொழியும்; மற்றும் தனித்துவமான கலாச்சாரமும்; ஒரு குறிப்பிட்ட காலக் கட்டத்திற்குள் காணாமல் போகலாம் எனும் ஒரு பொதுவான அச்சுறுத்தல் உள்ளது. பிற இனக் குழுக்களுடனான கலப்புத் திருமணங்களை, கனாக் மரபுகள் அனுமதிப்பது இல்லை. அத்துடன், மற்ற இனமக்களுடன் மிகக் குறைந்த அளவிலான தொடர்புகள் இருப்பதால் மட்டுமே கானாக் மக்கள் இன்றும் உள்ளனர்.  
கானாக் மக்கள் அண்மைய காலத்தில் தான், அதாவது 200 ஆண்டுகளுக்கு முன்னர்தான் மலேசிய நாட்டில் குடியேறி உள்ளனர். இன்றைய இந்தோனேசியாவின் தெற்கே அமைந்துள்ள ரியாவு-லிங்க தீவுக்கூட்டம்தான் அவர்களின் தாய்நாடு ஆகும்.
# கானாக் மக்கள்

## கானாக் மக்கள் மீதான் ஆய்வுகள்

ரியாவு-லிங்க தீவுக்கூட்டத்தில் உள்ள டெய்க் *(Daik)* எனும் ஒரு சிறிய தீவில், செகானாக் *(Sekanak People)* எனும் பழங்குடியினர் இன்றும் வாழ்கின்றனர். அந்த மக்கள் தீபகற்ப மலேசியாவின் கானாக் மக்களுடன் தொடர்பு உடையவர்கள் என நம்பப்படுகிறது.  
கானாக் மக்கள் மீது மிகக் குறைவாகவே ஆய்வுகள் நடத்தப்பட்டு உள்ளன. பொதுவாக, கானாக் மக்கள் வெளிமக்களின் தொடர்புகளைத் தவிர்க்கிறார்கள், எனவே ஆய்வாளர்கள் அவர்கள் மீது அதிகக் கவனம் செலுத்தவில்லை. அப்போதும் கனாக் மொழி இன்னும் அழிபடாமல் தப்பித்து உயிர்வாழ்கிறது.
# கானாக் மக்கள்

## கானாக் மக்கள் தொகை

**கானாக் மக்கள் தொகை பின்வருமாறு:-**  
| 2010 |
| --- |
# பாபேசு கலிதா

**பாபேசு கலிதா** (*Bhabesh Kalita*; பிறப்பு மார்ச் 1,1972) என்பவர் ஓர் இந்திய அரசியல்வாதியும் அசாமைச் சேர்ந்த பாரதிய ஜனதா கட்சியின் தொழிலதிபரும் ஆவார். இவர் 2021 முதல் அசாம் மாநில பாஜகவின் தலைவராகப் பணியாற்றி வருகிறார். இவர் 2016 முதல் அசாம் சட்டமன்றத்தில் ரங்கியா சட்டமன்றத் தொகுதி உறுப்பினராகப் பதவி வகித்தார். 1991-இல் பாஜகவில் இணைந்த இவர், 2006 முதல் 2011 வரை பாஜகவின் அசாம் மாநில பிரிவின் செயலாளராகவும், 2011 முதல் பொதுச் செயலாளராகவும் பதவியிலிருந்தார். இவர் 2016 முதல் 2021 வரை சர்பானந்தா சோனோவால் அமைச்சகத்தில் மாநில அமைச்சராகவும் (நீர்ப்பாசனம் மற்றும் கல்வி) இருந்தார்.
# அமீர்ப்பூர் மக்களவைத் தொகுதி

**அமீர்ப்பூர்** **மக்களவைத் தொகுதி** (*Hamirpur Lok Sabha constituency*) என்பது இந்தியாவில் உத்தரப் பிரதேசத்தில் உள்ள 80 மக்களவைத் தொகுதிகளில் ஒன்றாகும்.
# அமீர்ப்பூர் மக்களவைத் தொகுதி

## சட்டமன்றப் பிரிவுகள்

தற்போது, அமிர்பூர் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:
| 228 | அமீர்ப்பூர் | அமீர்ப்பூர் | மனோஜ் பிரஜாபதி | பாரதிய ஜனதா கட்சி |  |
| --- | --- | --- | --- | --- | --- |
| 229 | ராத் (ப.இ.) | மனிசா அனுராகி | பாரதிய ஜனதா கட்சி |  |  |
| 230 | மகோபா | மஹோபா | இராகேசு கோசுவாமி | பாரதிய ஜனதா கட்சி |  |
| 231 | சர்காரி | பிரிஜ்பூசன் ராஜ்பூத் | பாரதிய ஜனதா கட்சி |  |  |
| 232 | திண்ட்வாரி | பாந்தா | இராம்கேசு நிசாத் | பாரதிய ஜனதா கட்சி | } |
# அமீர்ப்பூர் மக்களவைத் தொகுதி

## நாடாளுமன்ற உறுப்பினர்கள்

| 1952 | மனூலால் திவேதி | இந்திய தேசிய காங்கிரசு |  |
| --- | --- | --- | --- |
| 1957 |  |  |  |
| 1962 |  |  |  |
| 1967 | சுவாமி பிரம்மானந்த் |  |  |
| 1971 |  |  |  |
| 1977 | தேஜ் பிரதாப் சிங் | ஜனதா கட்சி |  |
| 1980 | டூங்கர் சிங் | இந்திய தேசிய காங்கிரசு |  |
| 1984 | சுவாமி பிரசாத் சிங் | இந்திய தேசிய காங்கிரசு |  |
| 1989 | கங்கா சரண் ராஜ்புத் | ஜனதா கட்சி |  |
| 1991 | விசுவநாத சர்மா | பாரதிய ஜனதா கட்சி |  |
| 1996 | கங்கா சரண் ராஜ்புத் |  |  |
| 1998 |  |  |  |
| 1999 | அசோக் குமார் சிங் சந்தேல் | பகுஜன் சமாஜ் கட்சி |  |
| 2004 | ராஜ்நாராயண் புத்தோலியா | சமாஜ்வாதி கட்சி |  |
| 2009 | விஜய் பகதூர் சிங் | புஷ்பேந்திர சிங் சந்தேல் | பாரதிய ஜனதா கட்சி |
| 2019 |  |  |  |
| 2024 | அஜேந்திர சிங் லோதி | Module:Coordinates/styles.css"></templatestyles> |  |
# அருண் ஸ்ரீதர் வைத்தியா

## கலந்து கொண்ட போர்கள்

ஜெனரல்அருண் ஸ்ரீதர் வைத்தியா கலந்து கொண்ட போர்கள் வருமாறு:
- இரண்டாம் உலகப் போர்
- இந்திய சீனப் போர் 1962
- இந்தியா-பாகிஸ்தான் போர், 1965
- 1971 இந்தியா-பாக்கிஸ்தான் போர்
- பசந்தர் சண்டை
- புளூஸ்டார் நடவடிக்கை
# அருண் ஸ்ரீதர் வைத்தியா

## பெற்ற விருதுகளும், பதக்கங்களும்

- பரம வீர சக்கரம்
- மகா வீர சக்கரம்
- பரம் விசிட்ட சேவா பதக்கம்
- அதி விசிட்ட சேவா பதக்கம்
- பத்ம பூசண் (இறப்பிற்குப் பின்)
# இலக்குமணராவ் இனாம்தார்

**இலக்குமண ராவ் இனாம்தார்** (*Lakshman Rao Inamdar*), (19 செப்டம்பர் 1917 – 1985) பிரபலமாக **வக்கீல் சாகேப்** என்று அழைக்கப்படும் இவர் *சாகர் பாரதி* எனும் தொண்டு நிறுவனத்தை நடத்தினார். குஜராத் மாநிலத்தில் ராஷ்டிரிய சுயம்சேவாக் சங்கத்தை நிறுவிய தலைவர்களில் இவரும் ஒருவர் ஆவார்.  
இவர் நரேந்திர மோதியை பால சுயம்சேவகராக அறிமுகப்படுத்தியவரும், மோதியின் அரசியல் குருவும் ஆவார்.  
நரேந்திர மோதி ஆர் எஸ் எஸ் பிரச்சாரகராக இருந்த போது இலக்குமணராவ் இனாம்தார் குஜராத் பிராந்திய பிரச்சாரகராக இருந்தார். இதனால் இருவர்களிடையே நல்ல பிணைப்பு இருந்தது.நரேந்திர மோதியின் கூற்றுப்படி, தனிப்பட்ட விஷயங்களில் மோதியின் நம்பிக்கைக்குரிய ஒரே நபர் இனாம்தார் மட்டுமே.  
இனாம்தார் மீது நரேந்திர மோதி மிகவு மரியாதை கொண்டவர் என நரேந்திர மோதியின் வாழ்க்கை வரலாற்று நூலில் அதன் ஆசிரியர் நிரஞ்சன் முகோபாத்தியா எழுதியுள்ளார்.  
நரேந்திர மோதிக்கு இந்து-முஸ்லீகளுக்கிடையே நல்லுறவுகள் குறித்து இலக்குமண இனாம்தார் ஒரு வடிவம் கொடுத்தார்.
# சதானந்த் சேத் தனவாதே

**சதானந்த் சேத் தனவாதே** (*Sadanand Shet Tanavade*; பிறப்பு 31 சனவரி 1967) என்பவர் ஓர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் கோவா மாநில பாரதிய ஜனதா கட்சித் தலைவர் ஆவார். இவர் இந்திய நாடாளுமன்ற மாநிலங்களவை உறுப்பினராகவும், கோவா சட்டமன்றத்தின் திவிம் சட்டமன்றத் தொகுதி உறுப்பினராக 2002 முதல் 2007 வரை பதவியிலிருந்தார்.